Los Teques
Los Teques je glavni grad savezne države Miranda  na sjeveru Venecuele od 225,600 stanovnika.

Geografske karakteristike 

Grad leži duž riječice San Pedro, na strateškom prijevoju prema sjevernom obalnom pojasu, položen jugozapadno od Caracasa.

Historija 

Ime je dobio po lokalnim indijancima, Teques je bio rodno mjesto njihovog poglavice - Guaicaipura (umro 1560.). On je postao slavan po odlučnom otporu španjolskim konkvistadorima koji su tražili legendarno zlato po okolnim brdima. Los Teques je počeo napredovati tokom 17. vijeka, na valu povećane potražnje za šećernom trskom, kakaom, duhanom i kavom. 

Vremenom je postao rezidencijalna zona nedalekog Caracasa. Od 1970-ih počeli su se preseljavati i Industrijski pogoni, zbog jeftinijeg zemljišta i jednostavnog pristupa sirovinama koje se transportiraju iz obližnje luke Puerto Cabello.

Los Teques je povezan metro linijom dugom desetak km, sa Caracasom.

Izvori

Vanjske veze

 Los Teques na portalu Encyclopedia Britannica  
 Alcaldía de Guaicaipuro Estado Bolivariano de Miranda 

Gradovi u Venezueli